Na temelju članka 120. i 121. Zakona o proračunu (Narodne novine br. 144/21) i članka 3. Pravilnika o postupku dugoročnog zaduživanja te davanja jamstva i suglasnosti jedinica lokalne i područne (regionalne) samouprave (NN 67/22) te članka 35. Statuta Općine Sveti Martin na Muri (SGMŽ, 05/21), Općinsko vijeće Općine Sveti Martin na Muri na 7. sjednici održanoj dana 16.03.2026. godine donosi

ODLUKU

o kreditnom zaduženju Općine Sveti Martin na Muri

Članak 1.
Odobrava se kreditno zaduženje Općine Sveti Martin na Muri dugoročnim kreditom kod Privredne banke Zagreb d.d. u iznosu od 3.000.000,00 EUR za financiranje kapitalnih projekata: izgradnje i opremanja Doma kulture te izgradnje školske sportske dvorane.

Članak 2.
Kredit iz članka 1. ove Odluke realizirat će se u okviru programa HBOR – „Investicije javnog sektora“ pod sljedećim uvjetima:

Iznos kredita: 3.000.000,00 EUR

Rok korištenja kredita: 12 mjeseci

Rok otplate: do 10 godina (120 mjesečnih rata)

Način otplate: mjesečne rate koje dospijevaju zadnjeg dana u mjesecu

Kamatna stopa: 3,35 % godišnje, fiksna

Kamatna stopa uz moguću subvenciju HBOR-a: 2,25 % godišnje, fiksna

Naknada za obradu zahtjeva: 0,20 % od iznosa kredita, jednokratno unaprijed

Ostale naknade: sukladno pravilima Hrvatske banke za obnovu i razvitak

Instrument osiguranja: zadužnica Općine Sveti Martin na Muri ovjerena kod javnog bilježnika.

Članak 3.
Sredstva za otplatu kredita osiguravat će se u Proračunu Općine Sveti Martin na Muri za cijelo razdoblje trajanja kreditnog zaduženja.
Članak 4.
Ovlašćuje se općinski načelnik Općine Sveti Martin na Muri za poduzimanje svih potrebnih radnji radi realizacije kreditnog zaduženja.
Daje se suglasnost općinskom načelniku za potpisivanje ugovora o kreditu s Privrednom bankom Zagreb d.d. nakon pribavljene suglasnosti Vlade Republike Hrvatske na zaduženje.

Zadužuje se JUO Općine Sveti Martin na Muri za pripremu sve potrebne dokumentacije za dobivanje suglasnosti Vlade RH za kreditno zaduženje Općine Sveti Martin na Muri.

Članak 5.
Ova Odluka stupa na snagu osam dana od dana objave u „Službenom glasniku Međimurske županije“.

OPĆINSKO VIJEĆE OPĆINE SVETI MARTIN NA MURI

KLASA: 024-01/26-01/1
URBROJ: 2109-17-01-26-25
Sveti Martin na Muri,	16.03.2026.

 
       Zamjenica predsjednika Općinskog vijeća
                                                                                         Dragica Živčec      


